ஆனால், ஜெயலலிதா தனது இரண்டாவது ஆட்சிக்காலத்தில் 2001ல் ஒரு முறையும், 2003ல் ஒரு முறையும் மின் கட்டணத்தை கடுமையாக உயர்த்தியுள்ளார். 2012ல் கடுமையாக உயர்த்திய ஜெயலலிதாதான், தற்போது மீண்டும் மின் கட்டணத்தை உயர்த்த திட்டமிட்டுள்ளார். ஜெயலலிதாவுக்கும் கருணாநிதிக்கும் ஒரு பெரிய வேறுபாடு என்ன தெரியுமா ? கருணாநிதி எழையாக பிறந்து செல்வந்தராக ஆனவர். அதனால், அவருக்கு ஏழைகளின் சிரமம் ஓரளவுக்காவது தெரியும். அரசுக்கு நிதி நெருக்கடி என்றால், பேருந்துக் கட்டணம், பால் கட்டணம், மின் கட்டணம் போன்றவற்றை உயர்த்தும் முன்பு பல முறை யோசிப்பார். ஆனால், ஜெயலலிதாவோ, பிறந்தது முதலே ப்ளைமூத் காரில் பயணித்தவர். குளிரூட்டப்பட்ட அறையில் வளர்ந்தவர். அவரிடம் அரசு அதிகாரிகள் சென்று, அரசுக்கு இவ்வளவு கடன் இருக்கிறது… மின் வாரியம் இவ்வளவு நட்டத்தில் ஓடுகிறது என்றால், என்னமோ அவரே கடனில் இருப்பது போல துடிப்பார். உடனடியாக கட்டணத்தை உயர்த்த உத்தரவிடுவார். ஆனால் கருணாநிதி அப்படியல்ல. அரசுக்கு இவ்வளவு கடன் என்றால்…. “அதுக்காக… ? அரசாங்கம்னா கடன்லதான்யா இருக்கும். போய் வேலையைப் பாரு” என்று சாதாரணமாக கூறுவார்.